27.6.2023
FI
Euroopan unionin virallinen lehti
C 225/5
1.
Komitea pähkinänkuoressa 1.
Euroopan petostentorjuntaviraston (OLAF) valvontakomitea, jäljempänä ”komitea”, on Euroopan parlamentin ja neuvoston asetuksella (EU, Euratom) N:o 883/2013 (1), jäljempänä ”OLAF-asetus”, perustettu riippumaton elin, joka vahvistaa ja takaa OLAFin riippumattomuuden valvomalla säännöllisesti OLAFin tutkimustehtävän toteutumista. 2.
Komitean muodostaa viisi riippumatonta ja ulkopuolista jäsentä, jäljempänä ”jäsenet”, jotka nimitetään Euroopan parlamentin, neuvoston ja Euroopan komission yhteisellä sopimuksella viideksi vuodeksi.
(2) Jäsenet hoitavat tehtäväänsä täysin riippumattomasti, eivätkä he saa pyytää tai ottaa ohjeita miltään hallitukselta tai EU:n toimielimeltä, elimeltä, toimistolta tai virastolta.
Komitean työtä tukee sen sihteeristö, joka työskentelee pysyvästi komitean suorassa alaisuudessa, erillään komissiosta, OLAFista ja muista elimistä.
Sihteeristöllä on keskeinen rooli komitean seurantatehtävien helpottamisessa ja edistämisessä. 3.
OLAFin tutkimusten luonteen huomioon ottaen EU:n tuomioistuimiin ei ole mahdollista vedota OLAFin pääjohtajan päätöksestä tutkimuksen aloittamisesta tai lopettamisesta.
Näin ollen komitea on tosiasiallisesti ainoa taho, joka voi valvoa OLAFia ja seurata tutkimusten toteuttamistapaa.
Komitea on siis etuoikeutetussa asemassa, koska se tarjoaa valvontaroolinsa perusteella EU:n toimielimille mahdollisuuden ymmärtää OLAFin toimintaa ja antaa varmuutta siitä, että OLAF toimii laillisesti ja sovellettavia prosessuaalisia takeita noudattaen. 4.
OLAF-asetuksen nojalla komitealle on annettu kolmitahoinen rooli: se valvoo säännöllisesti OLAFin tutkimustehtävän toteutumista, avustaa OLAFin pääjohtajaa tehtävänhoidossa ja raportoi EU:n toimielimille. 5.
Komitea pyrkii OLAFin tutkimusten säännöllisellä seurannalla erityisesti varmistamaan, että (i) OLAFin tutkimustoimintaan ei kohdistu ulkoista vaikuttamista (ii) kaikki pääjohtajan keskeiset päätökset tehdään laillisuus- ja puolueettomuusperiaatteiden mukaisesti ja niissä noudatetaan Euroopan unionin perusoikeuskirjaa (3) ja prosessuaalisia takeita. 6.
Tehtäviään suorittaessaan komitea i) antaa OLAFin pääjohtajalle lausuntoja ja tarvittaessa suosituksia OLAFin tutkimustoiminnasta, tutkimusten kestosta ja OLAFin tutkimustoimintaan tarvitsemista resursseista sekä ii) esittää huomautuksia OLAFin tutkimusmenettelyjä koskevista ohjeluonnoksista.
Lausuntoja ja suosituksia antaessaan komitea ei koskaan puutu meneillään olevien tutkimusten toteuttamiseen. 2.
Muutosten vuosi 2.1 Valvontakomitean uusi kokoonpano 7.
OLAF-asetuksen 15 artiklan 2 kohdassa säädetään, että Euroopan petostentorjuntaviraston valvontakomiteaan muodostaa viisi riippumatonta jäsentä, jotka nimitetään Euroopan parlamentin, neuvoston ja Euroopan komission yhteisellä sopimuksella.
OLAF-asetuksen 15 artiklan 3 kohdan mukaan valvontakomitean jäsenten toimikausi on viisi vuotta, eikä sitä voida uusia.
Valvontakomitean asiantuntemuksen säilyttämiseksi korvataan vuoron perään kolme ja kaksi jäsentä. 8.
Valvontakomitean kahden jäsenen, Grażyna Stronikowskan ja Rafael Muñoz López-Carmonan, toimikausi päättyi 12. heinäkuuta 2021, ja muiden kolmen jäsenen, Jan Mulderin, Maria Helena Pereira Loureiro Correia Fazendan ja Dobrinka Mihaylovan, toimikausi päättyi 22. tammikuuta 2022.
(4)
(1)
(2) (3) (4)
Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1–22), sellaisena kuin se on muutettuna asetuksella (EU, Euratom) 2016/2030 ja asetuksella (EU, Euratom) 2020/2223, 15 artiklan 2 kohta.
Saatavilla myös osoitteessa https://eur-lex.europa.eu/legal-content/FI/TXT/?uri=CELEX:02013R0883-20210117 Valvontakomitean asiantuntemuksen säilyttämiseksi sen jäsenet korvataan vuoron perään asetuksen (EU, Euratom) N:o 883/2013 mukaisesti.
Osoitteessa https://www.europarl.europa.eu/charter/pdf/text_fi.pdf Euroopan petostentorjuntaviraston (OLAF) valvontakomitean jäsenten nimittämisestä 13 päivänä heinäkuuta 2016 annetun Euroopan parlamentin, neuvoston ja komission päätöksen (EU, Euratom) 2016/1201 1 artiklan mukaisesti (EUVL L 198, 23.7.2016, s. 40).